Zar-kulto

La Zar-kulto (arabe زار, "zar" prononcata kun longa vokalo) estas pagana religia kulto, kiu originis en centra Etiopio dum la 18-a jarcento, kaj poste disvastiĝis tra orienta kaj norda Afriko.Natvig, Richard (julio 1988), Liminal Rites and Female Symbolism in the Egyptian Zar Possession Cult ("Limspertaj ritoj kaj ina simbolismo en la egiptia Zar-kulto"), en ĵurnalo "Numen" 35 (1): paĝoj 57-68, unua paĝo rete ĉi-tie Ĝis la mezo de la 19-a jarcento etiopiaj sklavoj portis la kulton ankaŭ al sudokcidenta Azio, kie ĝi nun ankoraŭ praktikiĝas ekzemple en la provinco Buŝehr en suda IranoModarressi, Taghi. 1968. The zar cult in south Iran. In Trance and possession states, eld. Raymond Prince. Montrealo: R.M. Bucke Memorial Society. La kulto inkluzivas la koncepton de posediĝo de (kutime ina) individuo fare de spirito.

Kutima muzikilo de la Zar-kulto estas la tanbūra, ses-korda liro, kiu, samkiel la kulto mem, ekzistas en variaj formoj en areo inter orienta Afriko kaj Arabio.Poché, Christian. "Tanbūra", en la anglalingva primuzika enciklopedio "The New Grove Dictionary of Music and Musicians", eld. S. Sadie kaj J. Tyrrell (Londono: eldonejo Macmillan, 2001), volumo XXV, paĝoj 62-63. Alia grava muzikilo estas la Manĝur, leda zono, al kiu estas alkudritaj multaj kapraj hufoj, kiuj interfrapiĝas dum dancado, kaj variaj frapinstrumentoj.

La Zar-kulto dum la lastaj du jarcentoj servis kiel rifuĝejo por virinoj en la konservativa, islame dominita ŝtato Sudano.

 Referencoj 

 Fakhouri, Hani. The Zar Cult in an Egyptian Village ("La Zar-kulto en egiptia vilaĝo"), Ĵurnalo Anthropological Quarterly, volumo 41, numero 2 (aprilo 1968), paĝoj 49-56.
 Seligmann, Brenda Z. On the Origin of the Egyptian Zar ("La origino de la egiptia Zar-kulto"), Ĵurnalo Folklore, volumo 25, numero 3 (30-a de septembro 1914), paĝoj 300-323.

 Eksteraj ligiloj 

 anglalingva artikolo pri la Zar- kaj tanbūra-kulto
 hispanlingva enkonduko al la Zar-kulto 

Kategorio:Naturaj religioj
Kategorio:Religio en Ĝibutio
Kategorio:Religio en Egiptio
Kategorio:Religio en Eritreo
Kategorio:Religio en Etiopio
Kategorio:Religio en Somalio
Kategorio:Religio en Sudano